PATVIRTINTA

Šiaulių Didždvario gimnazijos

direktoriaus 2017-02-02

įsakymu Nr. V-17a

**ŠIAULIŲ DIDŽDVARIO GIMNAZIJOS GĖLININKO PAREIGYBĖS**

**APRAŠYMAS Nr.**

**I skyrius**

**PAREIGYBĖ**

1. **Pareigų pavadinimas:** Šiaulių Didždvario gimnazijos gėlininkas.

2. **Pareigybės grupė:** Šiaulių Didždvario gimnazijos nekvalifikuotų darbuotojų grupė.

3. **Pareigybės lygis:** D.

4. **Pareigybės paskirtis:** Palaikyti pavyzdingą tvarką ir švarą įstaigos patalpose.

5. **Pareigybės pavaldumas:** gėlininkas pavaldus ūkio dalies vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Gėlininkas turi žinoti ir išmanyti:

6.1. naudojamų darbo įrankių eksploatacijos taisykles;

6.2. augalus ir jų priežiūrą;

6.3. trąšų vartojimo būdus;

6.4. sanitarijos ir higienos pagrindus;

6.5. kovos su parazitais ir kenkėjais priemones;

6.6. darbo tvarkos taisykles;

6.7. bendravimo psichologijos, profesinės etikos ir elgesio kultūros pagrindus;

6.8. darbuotojų saugos ir sveikatos, gaisrinės saugos, apsaugos nuo elektros reikalavimus.

7. Gėlininkas privalo vadovautis:

7.1. vidaus darbo tvarkos taisyklėmis;

7.2. darbo sutartimi;

7.3. šiuo pareigybės aprašymu;

7.4. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Tinkamai ir laiku atlikti tiesioginių vadovų pavestas užduotis.

9. Atlikti apželdinimo darbus: prižiūrėti gėlynus, gyvatvores, žaliuosius plotus.

10. Prižiūrėti kambarines gėles, žaliuosius plotus, želdinius ir gėlynus, esant reikalui juos laistyti, karpyti dekoratyvinius krūmus.

11. Įrankius, prietaisus naudoti pagal reikalavimus, nurodytus įrankių pase ir gamintojo eksploatavimo instrukcijoje.

12. Laikytis tarnybinės etikos reikalavimų.

13. Palaikyti švarą ir tvarką darbo vietoje.

**IV SKYRIUS**

**ATSAKOMYBĖ**

14. Gėlininkas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

15. Gėlininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_